Hvad gør jeg med min gamle pony? - Røgt og pleje - Heste-Nettet.dk\nHvad gør jeg med min gamle pony?\nForfatter: Stefbef (Skriv besked)\nDato: 12-09-2017 12:29\n- Det her er lidt af et langt indlæg, men håber I kan følge med.\nJeg står i lidt af et dilemma, og jeg har brug for at høre nogle andres meninger. For jeg står i den situation, at jeg skal beslutte min ponys fremtidige skæbne, og vil gerne være sikker på, at jeg træffer den rigtige beslutning - hvilket selvfølgelig ikke hviler på andres meninger, da I jo ikke kender til hesten, men det er rart at høre hvad andre synes.\nJeg har en tinker som jeg har haft i godt 10 år nu. Efter at han havde gået hos naboen, fik jeg heldigvis mulighed for, at han kunne være opstaldet hos min mor. Hun fik et lille landsted med en løsdrift - her fik vi så tilbudt en gratis pony (hende det hele handler om). Hun hedder Ronja, hun er en lille rød connemara, hun var trækpony i en dyrepark og blev halt, og de valgte så at hun skulle aflives. Men vi fik hende så tilbudt gratis i stedet. Hun og min tinker har så gået sammen alene det meste af de sidste 7-8 år. Vi har ikke Ronjas præcise alder, men vi mener hun er et sted mellem 17-20 år.\nEfter hendes skade, har hun ikke været brugt til ridning. Hun har heller ikke haft nogen form for lyst til at blive redet - sidst endte det i en ulykke. Det første års tid vi havde hende, kunne man mærke, at hun var træt af mennesker og træt af at blive redet. Hun sparkede, stejlede, bed og undgik os helst. Efterhånden er hun blevet en fantastisk sød, enormt rolig og nemt omgåelig hoppe. Alt omgang med hende foregår fantastisk - men hun bliver ikke redet, og jeg mener heller ikke hun skal rides mere, resten af hendes tid. Hun har været fantastisk som selskabspony og nussehest, da hun er kærlig og meget rolig. Hun er ret knyttet til tinkeren, særligt da det kun har været de to så længe.\nNu står vi så i den situation, at min mor må flytte. Derfor må jeg finde et sted at få tinkeren opstaldet - for første gang et sted der ikke var vores eget eller naboens. Det er udfordrende nok i sig selv, men så er der beslutningen om, hvad der skal ske med Ronja. Jeg har ikke råd til at få dem begge opstaldet, og tinkeren betyder alt for mig. Jeg er meget glad for Ronja, og det gør mig meget ondt at skulle af med hende og at skulle skille dem ad, men det ser desværre ud til at der ikke er nogen anden løsning.\nMen hvad er bedst for hende - at forære hende væk til et nyt hjem, hvor hun kan være selskabspony i resten af hendes tid, eller at få hende aflivet? Det sidste års tid virker hun pludselig ret gammel - hun har tabt sig meget, er blevet gråhåret og har til tider en usædvanlig adfærd, fx pludselig at lægge sig ned og sove på folden, mens der stod 4 mennesker ved siden af hende (har hun aldrig gjort før).\nVil en gammel hest der har været igennem en del og været vant til én hest og de samme marker så mange år, kunne vende sig til et nyt sted? Eller vil det være bedre at give hende fred.\nJeg ønsker den bedste løsning for hende, og håber I kan hjælpe mig lidt i min beslutning.\nDato: 12-09-2017 14:12\nHvis jeg var dig, så ville jeg tage den tunge beslutning og aflive hende. Der er rigtig mange meninger om man skal aflive for sin egen eller for hestens skyld. Og mange mener at man ikke bare kan aflive en hest, som ikke fejler noget.\nJeg vil mene at du har givet hende et dejligt liv efter mange år som trækhest.\nHun har ikke brug for og komme ud til et nyt sted, og du skriver selv t hun har ændret adfærd det sidste års tid.\nForfatter: Nina ☻Caballero☻ (Skriv besked)\nDato: 12-09-2017 14:30\nkan ikke være mere enig end ovenstående.\nDu har givet hende mange gode rolige år med nus og rart selskab.\nVille helt sikkert selv vælge at sende sådan en pony i hestehimlen.\nNina og Caballero\nDato: 12-09-2017 15:11\nDer er to detaljer, som for mig er væsentlige.\n1) Ponyen har en skummel fortid. Hvis du sælger hende og køber tænker "men jeg kan da god liiige" i stedet for at lytte til jeres velmente råd, så risikerer I konflikter, og heri kan der ske skade på dyr eller mennesker. I teorien findes der folk derude, som kan overholde en aftale og give hende de forhold hun har brug for, men I behøves ikke tage chancen.\n2) Og det bringer mig til den anden del. Når dyr taber sig, så er der ved at ske noget. Et problem er ved at udvikle sig i hendes krop. Det kan være alt fra en gang orm (eller andet, som er let at kurere) til mere alvorlige ting.\nHvis I skal komme til roden af dette skal I sikkert sponsorere udredning og behandling, og det er måske mindre fristende set i lyset af, at dyret ikke kan blive hvor det er og har høj risiko for ikke at kunne trives / vil få langvarige indkøringsproblemer det nye sted.\nJeg havde sagt farvel, og takket for den tid der er gået.\nVel vidende, at hun i teorien kan være perfekt hygge selskabshest i 10 år, hvis den perfekte kommende ejer dukker op. Men jeg ville være bange for, at der ville komme en dårlig tid nu og aflive for at undgå de sorger.\nDato: 12-09-2017 15:25\nMange tak for at dele jeres tanker.\nDet er netop frygten for at en ny ejer ikke vil behandle hende ordentlig, jeg frygter. I princippet kunne hun måske godt leve gode 10 år mere, men hvis hun kommer i dårlige hænder og ender livet uværdigt, vil jeg ikke kunne tilgive mig selv.\nI forhold til hendes vægttab, så er hun blevet behandlet mod orm, har fået specialfoder osv., men det hjælper bare ikke. Hvilket jo tyder på der er noget mere galt, muligvis at hun bare er ved at være gammel og "færdig"..\nDel endelig fortsat jeres tanker, mange tak\nen øv beslutning\nDato: 12-09-2017 17:26\njeg ville nok også lade hendes sove nu\ndu skriver at hun er begyndt at tabe sig. Og hun lægger sig på folden. Ting som hun ikke har gjort før.\ndet lyder til at hun er blevet gammel og træt. det er jo ikke normalt at de taber sig uden grund. og det med at ligge på folden, mine har kun gjort det når de har været syge.\ndet ville ikke være fair over for hende at begynde at sende hende rundt mere.\nhun har haft et godt langt liv, hvor hun er blevet passet godt på. Og det er nu tiden til at du bør træffe den (mega trælse) belutning.\nForfatter: Nina Hagelskjær »Alpha« (Skriv besked)\nDato: 12-09-2017 18:54\nJeg ville give hende fred og få hende aflivet som nogle af de andre også skriver.Hun har måske haft et hårdt liv, men hun kom til dig og hendes nye ven og fik et godt otium men når hun også har tabt sig og nok er godt op i årene så send hende på de evige marker og glæd dig over tiden i havde og det liv hun fik ved jer ??\ndu siger det selv\nDato: 12-09-2017 20:43\nHun er "blevet gammel" i løbet af det seneste års tid og specialfoder og ormekur gør det ikke.\nGiv hende en værdig rejse til de evige jagtmarker. Det hører med til at have hest/pony at vi også formår at give dem fred mens det stadig er værdigt for dem.\nDato: 13-09-2017 00:14\njeg kunne ikke være mere ening med de øvrige, afsted over regnbuen med hende, og vær stolt af, at du gav hende en værdig afslutning.\ndin hest dit ansvar selv om det gør ondt.\nDato: 13-09-2017 09:51\njeg kan ikke se ud fra dit indlæg, hvorfor du overhovedet tænker dig om.. du giver jo selv svaret.. og ja det er den rigtige beslutning du tænker på, nemlig at aflive.. du kender hende bedst selv og derfor er jeg sikker på din fornemmelse for hvad der er bedst for hende holder stik..\nog når vi har haft de dyr og kender dem, så ved vi inderst inde godt hvad vi skal.. så ja jeg tænker i evt. skal bestille en tid til aflivning/evt. en dyrepark (det vil jeg selv foretrække) eller slagter medmindre hun er taget ud af konsum.. og få det til at passe med når tinkeren skal flytte..\nDato: 14-09-2017 17:13\nJeg skrev dette opslag, da jeg aldrig før har skullet af med en af vores egne heste før, og derfor ville jeg gerne være sikker på at træffe det rigtige valg.\nMed hensyn til aflivningen - har som sagt ikke erfaring med dette, så hvordan gør jeg det bedst?\nBør jeg træne tinkeren i at være adskilt fra hende? Tænker han slet ikke skal være i nærheden af hende, under aflivningen, og vil gerne gøre deres adskillelse mindst muligt stressende. Også så hun ikke er stresset og urolig under aflivningen. Hun skulle helst herfra på den bedst mulige måde..\nHar læst et tip til evt at adskille dem under fodring, da de så er distraherede.\nEr det ikke..\nDato: 14-09-2017 17:50\nbare et spørgsmål om at tilrettelægge hhv. flytning og aflivning, så det passer med at tinkeren flyttes samme dag som ponyen aflives - så de "fjernes" samtidig?\nOg nej, jeg ville heller ikke lade den ene hest overvære selve aflivningen af den anden.\nDato: 09-10-2017 11:02\nNu har jeg ikke fået læst alle indlæg, men din beskrivelse af Ronja lyder meget som Pensionisten, en tidligere ridehest, som vi tog ind for at nyde sin alderdom.\nMan kunne tydeligt mærke, at hun slet ikke var interesseret i, at være sammen med mennesker, og alt der hed krav kunne man stikke skråt op. Hun var vist 28 (mener jeg) da hun døde helt naturligt her i foråret, men fordøjelsen var ikke imponerende, og hun var svær at holde huld på.\nJeg er ikke i tvivl om, at med mindre jeg vidste præcis hvor hun ville komme hen, og at hun ville få det godt, så skulle hun aflives. Hun var blevet meget tæt knyttet til vores tre andre heste, og jeg ville faktisk være ked af at tvinge dem fra hinanden.\nJeg har lige læst lidt på andre fora, og mange lader deres andre heste overvære selve aflivningen, evt. på en fold ved siden af, så nysgerrige muler ikke kommer i vejen.\nDet er måske i virkeligheden også det, jeg selv ville have det bedst med, og så at lade de andre gå hen og snuse og undersøge den døde hest, og lige sige farvel.\n(Puuuha, jeg sidder og får det helt dårligt ved tanken om, når mine skal herfra... jeg er jo nok ikke så heldig, at de selv bestemmer det, som Pensionisten )\nDato: 17-10-2017 11:50\nJeg ville aflive uden betænkeligheder.\nHesten er gammel og begynder at virke træt. Den har haft en hård fortid, og det lyder som om, at den har haft behov for tid, før den stolede på jer og begyndte at slappe af og nyde livet lidt igen.\nDu kan ikke vide, om et nyt hjem igen vil aktivere denne mistillid overfor mennesker. Det ville jeg slet ikke byde hende, hvis jeg var dig.\nForfatter: Anto88 (Skriv besked)\nDato: 31-10-2017 10:50\nØv, det er trist når det kommer dertil:( Men som de andre siger, så er det bedst at sende den videre til hestehimlen, det er en ordentlig og værdi aslutning!\n© Copyright 1997 - 2019 heste-nettet.dk Siden tog 0.0498 (0.0474) sekunder at lave.


Nyudnævnte sundhedsambassadører - Region Midtjylland\nDu er her: Om os Aktuelt Nyheder News 2009 05 Maj kun web Nyudnævnte sundhedsambassadører\nRegion Midtjyllands Center for Folkesundhed har hjulpet Randers nærmere ambitionen om, at alle kommunens 9000 ansatte skal tænke i sundhed. 42 medarbejdere er i gang med en uddannelse til sundhedsambassadør og det er Center for Folkesundhed som underviser.\nUddannelsen til sundhedsambassadør slutter for de 42 kursister den 25. maj med en temadag, hvor de nye ambassadører præsenterer en række konkrete initiativer, der skal være med til at realisere Randers Kommunes sundhedspolitik.\nKommunaldirektør i Randers, Bent Peter Larsen, glæder sig over, at det første hold sundhedsambassadører allerede er i fuld gang med at tænke sundhedsvinklen ind i deres og kollegernes arbejde.\n- I Randers Kommune har vi en vision om, at vi gerne vil rage op. Det gælder også sundhedsområdet og vores sundhedspolitik er et eksempel på dette, siger Bent Peter Larsen.\nUddannet af Center for Folkesundhed\nSundhedsambassadørerne er uddannet af Region Midtjyllands Center for Folkesundhed i samarbejde med Randers Sundhedscenter. Deltagerne er centrale nøglepersoner og ildsjæle fra hele den kommunale organisation og spænder vidt fra gartnere og tandplejere til ledere og sekretærer.\n- Det tværfaglig aspekt har givet en enorm dynamik og sparket nogle væsentlige faglige diskussioner i gang om, hvordan man får sundhed ind på tværs af forvaltningerne. Det forsøger vi at fastholde blandt andet med et nyt sundhedsnetværk, fortæller Doris Nørgaard, leder af sundhedsfremme, Holstebro, Center for Folkesundhed, Region Midtjylland.\nPresse er velkommen til at deltage i temadagen mandag den 25. maj kl. 9.00-12.30, hvor projekterne præsenteres. Det foregår i Fritidscentret, Vestergade 15, Randers.\nSusanne Bækgaard, Randers Sundhedscenter, tlf. 5156 2262 / sub@randers.dk\nDoris Nørgård, Center for Folkesundhed, Region Midtjylland, tlf. 8728 4763 / doris.noergaard@stab.rm.dk\nHent tidsplan - præsentation af sundhedsambassadør projekter - pdf\nHent invitation til temadag med sundhedsambassadørerne - pdf\nLæs mere om sundhedsambassadøruddannelsen på\nLæs mere om Randers kommunes sundhedspolitik på www.randers.dk\nEksempler på nye sundhedsprojekter\n Rend og hop – udvikling af idékatalog til alle arbejdspladser i Randers. Det skal inspirere til at være fysisk aktiv på arbejdspladsen og i fritiden. Kontaktperson Line F. Andersen, ergoterapeut, områdecenter Åbakken, arb.tlf. 87117511, line.fiil.andersen@randers.dk\n Mere sundhedsfremme i forebyggende hjemmebesøg – projektet skal ruste medarbejdere, der arbejder med forebyggende hjemmebesøg til ældre, til at medtænke sundhedsfremme og motivere den ældre til sund livsstil. Kontaktperson Lise Lotte Wagner, Sosu-assistent, områdecenter Spentrup, tlf: 98511110/ arb.tlf: 87114880, lise-lotte.wagner@randers.dk\n Træningspavillion som motionsfremmer – projektet udvikler idéer til, hvordan der i Randers Kommune kan skabes attraktive udemiljøer, som fremmer borgernes lyst og mulighed for at være fysisk aktiv. Et konkret mål er bl.a. at få etableret en træningspavillion. Kontaktperson Bob Nicholsen, driftsassistent, gartner, tlf: 8644 2357/ arb.tlf: 89151678, bni@randers.dk\nKontakt vedr. eksempler\nSundhedskonsulent Ellen Aavad, tlf: 8728 4762 / 2331 8044 / ellen.holm@stab.rm.dk\nDen lokale sundhedsambassadør har særligt ansvar for:\n At omsætte kommunens sundhedspolitik i praksis\n At udbrede viden om folkesundhed til borgere og øvrige medarbejdere\n At motivere kolleger til at tænke sundhed ind i alle daglige opgaver\n At være bindeled mellem Sundhedsteamet og resten af kommunen med hensyn til sundhedsfremme\n At opspore behov for og tage initiativ til sundhedsfremmende indsats


650.000 husstande med fælles tv-forsyning får frit tv-valg\n01/07/2016 KL. 10:07\nHusstande i foreninger og udlejningsejendomme får nu mulighed for selv at vælge, om de vil være med i en fælles tv-aftale. Den nye lov træder i kraft 1. juli.\nDet skønnes, at op mod 100.000 husstande vil fravælge den fælles tv-løsning og skifte til en anden leverandør, når den nye lov er trådt i kraft. Arkivfoto: Ole Steen\nMåske drømmer du om at få et væld af sportskanaler, så du ikke bare kan se EM i fodbold, OL og Tour de France, men også følge med i golf, NHL-ishockey og amerikansk fodbold.\nEller måske er du en af dem, som hellere se natur- og dyreprogrammer og derfor gerne vil have flere af den slags kanaler at vælge imellem.\nDet kan også være, at du er en af dem, som ikke har det store behov for at se tv og hellere vil streame lige præcis det, som du ønsker at se.\nUanset hvilken type du er, er den nye lov om frit tv-valg en god nyhed, hvis du ønsker dig en anden tv-løsning, end den, som du i dag er tvunget til via foreningen eller udlejer.\nEn oplagt mulighed\nOmkring 650.000 husstande i andels- ejer- og almennyttige foreninger samt udlejningsejendomme har betalt til en fælles tv-løsning. Men fra den 1. juli er det ikke længere lovligt for foreninger og udlejere at kræve, at husstandene skal abonnere på den fælles tv-aftale.\n»Tusindvis af husstande er i dag bundet til at betale for en tv-pakke, som de ikke ønsker. Den nye lov åbner for, at også tv-seerne i ejendomme med en fælles tv-løsning selv får lov at vælge til eller fra blandt de mange tv-tilbud, som i dag er på markedet,« siger kontorchef i Konkurrence- og Forbrugerstyrelsen, Søren Bo Rasmussen.\n»Har du tv via et fællesantenneanlæg, så er her en oplagt mulighed for at gøre op, om din nuværende tv-løsning svarer til det, du faktisk har behov for og det, du har lyst til at betale for. Mange vil kunne få et tv-produkt, som langt bedre matcher deres ønsker, hvis de undersøger mulighederne og tager stilling,« siger han.\nDet ventes, at op i mod 100.000 husstande vil fravælge den fælles tv-løsning for at skifte til en anden tv-leverandør, streamingtjenester eller lade sig nøje med de licensfinansierede kanaler. Det skønnes, at de vil kunne spare knap 150 kr. om måneden i snit.\n»De fleste af tv-seerne i foreninger ventes at fortsætte med at købe tv via foreningen, fordi det fortsat vil være billigst, hvis man ønsker mange tv-kanaler. De kan måske komme til at stå tilbage med en marginalt dyrere tv-løsning, fordi de bliver færre om at dele regningen,« siger Søren Bo Rasmussen.\nBetaler du også for tv-kanaler, som du aldrig ser?\nHer kan du se Konkurrence- og Forbrugerstyrelsens guide om fælles tv-forsyning.\nHer kan du læse mere om de nye regler.\nHer er syv gode råd til forbrugere, der har tv gennem et fællesantenneanlæg:\n»Det skaber chok og utryghed«: Terror i Oslo skaber bekymring hos nogle grupper i Danmark\nPutin er krig og kan ifølge sin persons og sin magts natur ikke være andet


Growers cup gaveæske - 5 stk kaffebryggere til outdoor folket | Go-Fishing\nForside / Spinnefiskeri / Havfiskeri / Havfiskerens Tilbehør / Growers cup gaveæske – 5 stk kaffebryggere til outdoor folket\nGrowers cup gaveæske – 5 stk kaffebryggere til outdoor folket\nGrowers cup gaveæske - 5 stk kaffebryggere til outdoor folket antal\nBrewcompany er et dansk firma, der har udviklet disse geniale små kaffe bryggere, som gør det super nemt at få frisk kaffe på kort tid.\n88 % Udnyttelse af de friske bønner\nFå den bedste kaffeoplevelse i det fri med disse kaffe bryggere , der giver dig smagen af de bedste bønner fra cafe miljøet præcist hvor du ønsker det.\nDu kan nu brygge en kop kaffe der fuldender naturoplevelsen i det fri og som sender duften af friskbrygget kaffe ud over de grønne enge.\nPerfekt til at have med på fisketuren- skovturen- strandturen eller bare når du sidder i haven og drømmer om friskbrygget kaffe.\nBrygning af 2 kopper gourmet kaffe har aldrig været nemmere. Du skal bare tilføje varmt vand i posen. Bryg i 6 – 8 minutter og server. Kaffebryggerne giver dig mulighed for at designe din kaffe præcis som du ønsker det.\nHvis du ønsker din kaffe stærkere, hælder du mindre vand i og / eller du lader det trække i længere tid. Hvis du vil have mildere kaffe, hælder du mere vand i og / eller lader det trække i kortere tid.\n5 forskellige smagsvarianter – find din favorit\nSingle estate kaffe farme\nKan bruges flere gange (Tøm, rens, fyld op)\nVær den første til at anmelde “Growers cup gaveæske – 5 stk kaffebryggere til outdoor folket” Annuller svar\nVarenummer (SKU): 211705 Kategorier: Feltudstyr/Lygter m. m., Gode gaveideer til fiskegrej, Havfiskerens Tilbehør, Spinnefiskerens Tilbehør Tags: brew company, brewer bag, frisk kaffe, growers cup, Growers cup gaveæske - 5 stk kaffebryggere til outdoor folket, kaffe bryggere


Assertiv kommunikation – Uddannelseskompagniet\nAssertiv kommunikation – dialog med respekt\nAssertiv kommunikation er en kommunikationsmetode, der sikrer respekt for både dig selv og dine holdninger og værdier OG respekt for, at andre har lov til at have DERES holdninger og værdier. Det er en kommunikationsform, der arbejder ud fra anerkendelse og rummelighed på en meget direkte og konstruktiv måde\nForstå dig selv og andre bedre. Lær, hvordan du påvirker andre med din måde at kommunikere på og få konkret indsigt i, hvor du kan blive bedre.\nKommunikation er hele grundstenen i vores samfund. Både privat og fagligt er vores evne til at kommunikere afgørende for, hvor gode vi er til at nå vores mål og hvor gode vi er til at samarbejde. Træning i assertiv kommunikation presser de udfordringer vi har med at blive for følelsesmæssigt påvirket – enten som gale eller kede af det – til side, så kommunikationen skaber åbenhed og dynamik.\nTræning i kommunikation åbner din bevidsthed om, hvad det er for indre mekanismer, der påvirker din måde at kommunikere på. Du får nogle konkrete redskaber til at gå i gang med en fokuseret, positiv udvikling med udgangspunkt i din virksomhed og din egen dagligdag. Gradvist vil du opleve, at du bliver bedre og bedre til at beherske din kommunikation i samspillet med andre.\nTræning i assertiv formulering\nForståelse for den assertive tankegang\nBrug af kropssproget som positivt supplement\nEfter kurset er du klædt på til at kommunikere endnu bedre med dine kolleger. Du bliver endnu bedre til at anerkende kollegers forskelligheder og bruge den erfaring proaktivt.\nØnsker du mere information om de skræddersyede kurser inden for kommunikation?


Restauranter i nærheden af Antojitos La Chiapaneca\nAktiviteter i nærheden af Antojitos La Chiapaneca\nNr. 18 af 402 Restauranter i Tulum\nEt besøg værd! Fantastisk mexicansk til ingen penge!\nSkøn lokal restaurant med god atmosfære. Helt klart et besøg værd hvis man vil opleve mere autentisk og lokal stemning. Vi fik 9 gode tacos med tre drikkevarer til for under $10.\nLokalt køkken når det er bedst\nByens bedste tacos til en virkelig god pris. Lokal atmosfære og stemning. Lækkert tilbehør og sauce som man selv vælger og putter ovenpå sine tacos. Et virkelig billigt og udsøgt, lokalt måltid mad. Kan varmt anbefales.\nHoteller i nærhedenSe 108 hoteller i Tulum\nFå hurtige svar fra personale og tidligere besøgende på Antojitos La Chiapaneca.\nTakeaway, Udendørsservering, Siddepladser, Tjenerstab, Fjernsyn\nTelefonnummer: +52 984 112 3249


Medicinske oversættelser af høj kvalitet til og fra engelsk - The Native Translator\ndu er her: Fagoversættelse > Medicinske oversættelser af høj kvalitet til og fra engelsk\nMedicinske oversættelser til og fra engelsk og 140 andre sprog\nThe Native Translator er et ISO17100-certificeret medicinsk oversættelsesbureau, der leverer medicinske oversættelser af høj kvalitet til og fra engelsk. Vores kunder omfatter virksomheder, universiteter, statslige myndigheder og privatpersoner (slutbrugere)\nVi har stor erfaring i medicinske oversættelser og lokalisering af medicinske tekster og dokumenter. Men vi leverer også kontrakter/aftaler og marketingmateriale dagligt til en lang række af Europas mest anerkendte farmakologiske og medicinske teknologivirksomheder. Alt i alt leverer vi oversættelser på 140 sprogkombinationer til og fra engelsk.\nMedicinske oversættelser af høj kvalitet lægger et meget stort ansvar på vores oversætteres skuldre med hensyn til nøjagtighed og medicinsk ekspertise. Vores medicinske oversættelser udføres altid af erfarne specialistoversættere eller læger med en akademisk grad i sprog og med særlig viden om det specifikke medicinske fagområde.\nOversættelser af tekster inden for medicin og farmakologi\nMedicinske oversættelser dækker et stort og alsidigt område fra researchrapporter til patientoplysninger. Nedenfor finder du en liste med forskellige typer af medicinske tekster og dokumenter, som vi oversætter.\n• Medicinsk udstyr\n• Medicinske rapporter\n• Medicinske studier\n• Medicinske udgivelser\n• Resultater af kliniske test\n• Medicinske websteder\nValget af det rigtige oversættelsesbureau er afgørende for at opnå det bedste resultat. Mange oversættelsesbureauer kan angive. at de følger en bestemt standard, som f.eks. EN15038, som er en forældet standard. Visse oversættelsesbureauer følger den nye ISO17100, men der er forskel på at være certificeret og blot følge en standard. The Native Translator, som er en del af The Translator Group, er certificeret i henhold til ISO17100. Vores arbejde overvåges regelmæssigt af Austrian Standard Institute, som er certificeringsorgan.\nVi er fuldt ud i stand til at håndtere følsomme oplysninger og er altid påpasselige med at opretholde fuld fortrolighed. At altid behandle vores kunders oplysninger sikkert og fortroligt er en selvfølge i vores arbejde, og vi underskriver gerne fortrolighedserklæringer for opgaver, der kræver dette.\nØnsker du yderligere oplysninger, kan du kontakte os døgnet rundt på e-mail.\nFå dit tilbud her, og bestil din oversættelse direkte online « vis tilbud »\nThe Native Translator er et ISO17100-certificeret medicinsk oversættelsesbureau med speciale i oversættelse af medicinske tekster og dokumenter.


Bondefrue søger gom\n12:36 - 23. apr 2008\nSnart løfter ’Kanal 4’ sløret for endnu en omgang ’Bonde søger brud’ – denne gang er der også en ”bondinde”, der søger en brudgom.\nOnsdag den 30. april kl. 20.00 står 10 nye single-landmænd klar, til at jagte kærligheden i det populære program ’Bonde søger Brud’.\nAnne-Dorte Krog Gausbøl er efter endt barsel tilbage som vært, og hun præsenterer seerne for noget af en overraskelse: Den ene af de 10 nye landmænd er en kvinde!\n”I ’Bonde søger Brud’ vil vi gerne præsentere et bredt udsnit af de danske landmænd, og derfor har det længe været et ønske hos os også at finde en kvindelig landmand. Derfor er det med stor glæde, at vi nu også har en kvinde med, og det bliver spændende at se, om hun får lige så mange breve som mændene - eller om hun måske får endnu flere,” siger ’Kanal 4’-chef Anette Kokholm.\nI de to sidste sæsoner af ’Bonde søger Brud’ er programmets mission om at finde en sød kæreste til 10 enlige landmænd lykkedes over al forventning. I begge sæsoner har halvdelen af de medvirkende mødt en pige, og tilsammen har de modtaget et utal af breve fra kvinder, der har følt sig draget af landmandslivet.\nDu kan møde alle deltagerne på www.kanal4.dk eller www.farmerdating.dk.


Ømme og trætte knæ kan være slidgigt\nDet er en helt normal aldringsproces at få slidgigt i knæleddet, og derfor er det selvfølgelig oftest noget, man får som ældre. Heldigvis er ældre i dag gode til at være fysisk aktive i forhold til tidligere generationer, og det er godt, for slidte led skal bruges\nNy forskning viser, at hvis du laver øvelser, der er gode for knæene, og som styrker dem, får du større livskvalitet og udsætter en eventuel operation. Ud over de ældre er det typisk dem, der har haft skader i knæene, primært på korsbåndene, der senere i livet kan blive mærket med 'eftervirkninger' i form af slidgigt.\nSymptomerne på slidgigt kan i den indledende fase vise sig ved let ømhed eller en murren i knæet. ømheden opstår, når man begynder at belaste knæet, eksempelvis når man rejser sig og begynder at gå. Når man så bliver varmet op, forsvinder det igen.\nGradvist vil der komme tiltagende smerter ved start af aktivitet, men som stadig mindskes, når knæet bliver varmt. I den næste fase er der, ud over de indledende smerter, også smerter når knæet bliver 'koldt' igen. I den sidste fase er der konstante smerter.\nKiropraktoren kan hjælpe\nNår du er blevet undersøgt og har fået at vide, at der ikke er sket større slidskader på knæet, og at du derfor heller ikke skal opereres, kan kiropraktoren i mange tilfælde hjælpe dig.\nKiropraktoren kan blandt andet hjælpe til en bedre funktion i knæet med øvelser og behandling af led og muskler.\nDet ændrer naturligvis ikke slidgigten i sig selv, men nogle gange viser det sig, at det er dårlig funktion i knæleddet, der giver smerterne og ikke slidgigten i sig selv.\nKiropraktoren kan også give dig råd om, hvordan du undgår at provokere dit knæ.\nSlidgigt er en naturlig aldringsproces i vores led, men du kan selv lindre eller sænke udviklingen.\nEr du overvægtig, vil et vægttab på eksempelvis 10 kilo tage en stor belastning af knæene.\nRegelmæssig styrketræning af knæleddene i form af træning med elastik.\nRegelmæssig konditionstræning, navnlig i form af cykling eller træning på cross trainer\nDu kan læse mere og se video om slidgigt og om overbelastningssmerter i knæet på Kiropraktorguide.dk.


Sådan at affinde med at være transkønnethed som en teenager – WKADK\nSådan at affinde med at være transkønnethed som en teenager\nAt være transseksuelle er smuk, men det kan være svært. Lær så meget du kan om, hvad andre transkønnede er op til kan hjælpe dig med at finde ud af, hvad der foregår i dit eget.\nSådan at affinde med at være transkønnethed som en teenager. Erkend, at du ikke er alene.\nAcceptere det. Baseret på erfaring, du har sikkert kendt til din kønsidentitet, da du var ung: kvinde, mand, eller måske ikke inden for køn binære overhovedet. Du ved, hvad din kønsidentitet er bedre end nogen anden. Lad ikke nogen fortælle dig, at du ikke er transkønnede, eller at det er bare en fase.\nErkend, at du ikke er alene. Ligegyldigt hvor du er, kan du finde andre transkønnede. Ring efter en LGBT center, interesseorganisation eller. Hvis du ikke kan finde en, og det føles sikkert, så spørg rundt. Masser af forskellige steder kan have ideer om, hvor du kan få support.\nLæs. Tjek bøger fra biblioteket. Jamison Green, Kate Bornstein, Leslie Feinberg, Mattilda og Louis Sullivan har skrevet nogle gode bøger, der er virkelig informativ. Find ud af alt, hvad du kan.\nFortæl nogen, hvis du er sikker på det vil være sikker. Må ikke skjule det, det føles som en kæmpe vægt på dine skuldre, og det gør ondt. til en person, som du ville stole på med dit liv. Skriv en eller forhånd, medmindre din hukommelse er meget god. Gå videre og, hvis du har brug for.\nVær dig selv. Må ikke skamme dig over at være, hvem du er. Hvis overgangen er, hvad du ønsker at gøre - at gøre det.\nSeek ressourcer. Hvis der er en transgender support center eller gruppe i dit område, overveje at gå til det - mange har anonyme hjælpe linjer, du kan ringe til, hvis du har spørgsmål og ikke føler sig behageligt at gå i person. Hvis du kan, møde nogen, der er allerede brugt tid spørgsmålstegn ved deres og er længere henne i overgangen processen, end du er kan være ekstremt nyttigt. Hvis der er noget i dit område, der er online support grupper, der kan give, rådgivning og et lyttende øre.\nSkriv. Hæld ud af dine følelser i et tidsskrift, skrive hjerte, og generelt, med fingrene råber.\nBesøg en. Drøfte dette med en læge, der har erfaring på dette område. Hvis lægen ikke tror dig, eller tage dig alvorligt, skal du gå til en anden. Lad ikke en uvidende sundhedspersonale spørgsmål din identitet.\nLær om hormoner og andre aspekter af fysisk overgang, og sørg for, at dette er hvad du vil gøre.\nDer er mere at være transseksuelle end skifter, og mere til at skiftes end den medicinske proces. Må ikke miste overblikket over, hvem du er, fordi folk fortæller dig, at du har brug for at se en læge.\nDu er ikke alene. Der er folk derude som dig, som har været igennem mange af de samme ting (selvom alles erfaring er unik.) Du er ikke en freak.\nSpar penge. Overgang kan være meget dyrt.\nLad det ikke definere dig som person. Lov du vil dog, når du vil, bare vide hvornår man skal være smart. Hvis du gemmer i en skal, vil det bare overvælde dig meget mere.\nSeksuel orientering er ikke køn. Følelse som du er nogen af de "andre" køn betyder ikke, at du er nødt til at føle sig som en "straight" person af dette køn. Men lesbisk / bøsse / biseksuel organisationer har ofte ressourcer til transkønnede personer, og kan være værd at tjekke ud.\nAlle er forskellige. Ikke alle transgender person transseksuel. Hormoner og er ikke for alle. Nogle mennesker er glade simpelthen dressing i en mere maskulin / feminin måde nogle mennesker ikke føler sig trygge i deres organer, indtil de har kirurgi. Kun du ved, hvad der er rigtigt for dig, men en god terapeut, eller kan hjælpe dig med at arbejde ting ud.\nMå være forsigtig med hvem du forbinder. Der er hadefulde mennesker derude, der kan forårsage skade på dig. Fortsat at støtte venner tæt på alle tidspunkter.\nHvis du kan, er det vigtigt, at du taler med nogen (en transseksuelle kyndig terapeut eller rådgiver), og afgøre, om du har brug for at overgangen til det modsatte køn, før puberteten fuldender omdanne din krop til en voksen mand eller kvinde. Med passende hormoner og hormon-blokkere, taget hurtigt nok kan du udfylde det modsatte køns puberteten og være 100% acceptabel og leve et normalt liv som dit ønskede køn. Det betyder ikke, selvfølgelig, at man ikke kan overgang længere, når du er post-pubertet. Nogle mennesker overgang i alderdommen og stadig opnå 100% passerer. Men jo tidligere du starter jo nemmere er det.\nMå ikke få hormoner uden en (undtagen hvis det er absolut umuligt). Der er masser af fordele ved at få hormoner via en læge, og mange læger bruger nye standarder, der gør hormoner mere tilgængelige.


Køer blev skræmt og løb løbsk under test af 5G i Holland | Helsemagasinet\n22. februar 2019 Niels Christensen Helbred, Stråling, EHS 14\nDen 28. januar blev 5. generations mobilnetværk testet i Groningen i Holland. I den forbindelse observerede fem kvægavlere i området, at der gik panik i deres køer. De løb opskræmte omkring og løb ind i hinanden. En dyrlæge blev tilkaldt, men han kunne ikke finde nogen forklaring.\nDet er første gang, man tester 5G i landområder. Hidtil er det kun blevet testet i byer. 5G anvender mikrobølgestråling med en væsentlig højere frekvens end tidligere generationer af mobilnetværk.\nRef.: Teknologiske Nyheter\nKvæg blev skræmt og løb løbsk under test af 5G i Holland\nDet er meget foruroligende, at 5G påvirker dyr på denne måde. Hvad vil der ske med helbredet hos mennesker, dyr og planter, hvis 5G implementeres? Det er ikke undersøgt. Skriv under på at 5G skal testes for virkning på helbredet inden implementering: støt borgerforslaget her.\nUpdate 3. marts: Borgerforslaget vedr. 5G har på under 3 uger fået 7292 støtter, så det er meget realistisk at nå op på de krævede 50.000 støtter. Spred gerne budskabet til andre: Støt borgerforslaget for test af 5G.\nSikker fremstilling af kompost på 18 dage\n13. marts 2019 ved 19:50\nDet undrer mig desværre ikke, at kun fordele nævnes i DK.\nDet er kendt i mobil-kredse at man ved indførsel af de første generationer GSM satte høje accept grænser for radiostrålingen for den bedste dækning. Begrænsningen er stort set kun om den levende hud bliver opvarmet mere end de par grader som den kan tåle. Jeg har ikke kunne finde undersøgelser af andre side effekter – som er uafhængige eller betalt af teleindustrien.\n13. marts 2019 ved 13:04\nDks regering er et stort og farligt problem. Samtlige politikere er levebrøds politikere der kun tænker i kr og ører og på at gøre det godt for dem selv og deres kollegaer. Og de fleste har en STOR brist når det gælder intelligens..Vi har jo allerede været under bestråling(mikrobølge stråler) via haarp (geoengineering) i mindst 30 år i Dk, hvilket ses på alle de nye sygdomme og specielt parkingson demens, alzheimers mf der er steget kraftigt de sidste 20 år\n13. marts 2019 ved 11:02\nEr meget imod 5G.\nTror det er skadeligt for dyr og mennesker, ja for alt levende.\n11. marts 2019 ved 20:49\nHej Er der nogle der kan hjælpe med link til de hollandske nyheder, hvor dette er beskrevet. Jeg kan ikke finde det og er meget interesseret\n10. marts 2019 ved 15:20\nJeg er også betænkelig ved denne heftige opgradering af 5G der jo muligt har nogle andre bi effekter.\nMEN det nytter ikke noget at udsende alle disse uprøvede videoer og artikler der ikke har noget holdbart\nvidenskabligt bag sig. Det er derfor at det er super vigtigt at få undersøgt denne 5G teknologi til bunds.\n9. marts 2019 ved 14:09\nKan vi få et link til nyheden i Holland, så vi kan se det ikke er fake news. PLEASE\nDet er afgørende at sikre sandhed ellers kan vi ikke bevise at det er en dum ide!\n9. marts 2019 ved 22:32\nIfølge stopumts.nl begyndte problemerne allerede ved 5G tests tilbage i 2017: https://www.stopumts.nl/doc.php/Berichten%20Nederland/10423/groningen_wat_mankeert_de_koeien_van_stitswerd\n10. marts 2019 ved 23:30\nJeg har læst de hollandske nyheder og det ser ikke godt ud. Det er konstateret hos 5 landmand og deres køer. De river næsten deres stald ned og går rundt med dødsangst i blikket. Dyrlægerne kunne ikke finde nogle sygdomme og forklaringer. Men 5 G er kommet siden sidste efterår i dette område/ provins.\n13. marts 2019 ved 15:28\nHar du en reference til en artikel om dette i de Hollandske nyheder?\n8. marts 2019 ved 20:43\nVores regering foretager dermed et overgreb mod befolkningen, dyr, naturen og miljøet.Man skulle tro. at DK er blevet til et diktatur!\n8. marts 2019 ved 17:30\nSkræmmende at vores politikere ikke tager tvivlen om deres eget og alle vi andres helbred og sundhed alvorligt !\n8. marts 2019 ved 8:34\nEr meget nervøs for dette tiltagende for vores helbred!!\n8. marts 2019 ved 8:22\nNu stopper legen – tak!\n8. marts 2019 ved 0:20\nEr meget agtpågivende overfor denne udrulning af 5G.


66 - Vederlag\n10. december 2013, Referat konstituering\nNr.66 - Vederlag\nDer skal træffes beslutning om vederlæggelse for varetagelse af kommunale hverv i Fredensborg Kommune fra 1. januar 2014.\nBorgmesteren i Fredensborg Kommune ydes et vederlag svarende til størrelsen af den til enhver tid gældende løn i en tjenestemandsstilling i staten - lønramme 39 (pt. 659.482 kr./år).\nVedr. vederlag til 1. viceborgmester:\nByrådet kan forud for og med virkning for mindst ét regnskabsår ad gangen træffe beslutning om, at byrådets næstformand skal have et vederlag på indtil 10 % af borgmesterens vederlag.\nVælges der flere næstformænd for byrådet, kan byrådets beslutning omfatte første og anden næstformand, der tilsammen kan tillægges vederlag på indtil 10 % af borgmesterens vederlag.\nVedr. fast vederlag til byrådsmedlemmerne:\nAlle byrådsmedlemmer (bortset fra borgmesteren) modtager et fast vederlag. Vederlaget udgør pt. 66.388 kr./år.\nDe enkelte byrådsmedlemmer kan dog vælge at modtage erstatning for dokumenteret tabt arbejdsfortjeneste mod at det faste vederlag reduceres med 20.000 kr. Erstatningen for tabt arbejdsfortjeneste kan pr. dag højst udgøre det femdobbelte af diætsatsen. Maksimumbeløbet pr. 1.1.2014 er således 2.000 kr./dag. Valget skal foretages forud for og med virkning for ét regnskabsår ad gangen. For 2014 skal valget dog først foretages inden 1. februar.\nDet kan oplyses, at ingen byrådsmedlemmer i valgperioden 2010-2013 har valgt at modtage erstatning for dokumenteret tabt arbejdsfortjeneste.\nTil byrådsmedlemmer, der har ét eller flere børn under 10 år boende hjemme, ydes et særligt tillægsvederlag. Børnetillægget er p.t. 13.277 kr./år, uanset antallet af hjemmeboende børn under 10 år.\nVederlag til udvalgsformænd, næstformænd, formænd for særlige udvalg og udvalgsvederlag\nDa kommunens indbyggertal ligger lige under 40.000 indbyggere kan byrådet inden for en ramme på 275 % af borgmesterens vederlag, altså 1.813.575 kr., beslutte at yde udvalgsvederlag, vederlag til formænd og næstformænd for de stående udvalg, formand for børn- og ungeudvalget, og formænd og næstformænd for særlige § 17.4-udvalg. Ifølge den indgåede konstitueringsaftale er der besluttet følgende vedrørende fordelingen af de 1.813.575 kr. (a.-d.):\na. Vederlag til udvalgsformænd\nIfølge konstitueringsaftalen skal udvalgsformændene have følgende formandsvederlag:\nFormanden for Plan- og Klimaudvalget 160.000 kr.\nFormanden for Social- og Seniorudvalget 160.000 kr.\nFormanden for Fritids- og Idrætsudvalget 160.000 kr.\nFormanden for Børne- og Skoleudvalget 160.000 kr.\nFormanden for Arbejdsmarkeds- og Erhvervs-\nudvalget 160.000 kr.\nFormanden for Kulturudvalget 95.000 kr.\nFormanden for Børn- og Ungeudvalget 62.652 kr.\nb. Vederlag til næstformænd for de stående udvalg\nIfølge konstitueringsaftalen skal næstformændene i de stående udvalg (udover udvalgsvederlaget) have tillagt 10 % af formandsvederlaget. !0 % af udvalgsvederlaget er følgende:\nNæstformanden for Plan- og Klimaudvalget 16.000 kr.\nNæstformanden for Social- og Seniorudvalget 16.000 kr.\nnæstformanden for Fritids- og Idrætsudvalget 16.000 kr.\nNæstformanden for Børne- og Skoleudvalget 16.000 kr.\nNæstformanden for Arbejdsmarkeds- og\nErhvervsudvalget 16.000 kr.\nNæstformanden for Kulturudvalget 9.500 kr.\nc. Vederlag til formænd for § 17.4-udvalg\nIfølge konstitueringsaftalen skal formanden for § 17.4 udvalget for Infrastruktur og Trafiksikkerhed have et formandsvederlag på 20.000 kr., og formanden for § 17.4 udvalget for Byrum og Boligsocial indsats skal have et formandsvederlag på 20.000 kr.\nd. Vederlag til udvalgsmedlemmer\nIfølge konstitueringsaftalen anvendes den resterende del af puljen som vederlag til udvalgsmedlemmer. Med udgangspunkt i de i konstitueringsaftalen nedsatte udvalg vil der (inkl. det menige medlem i Børn- og Ungeudvalget) være i alt 53 menige udvalgsposter, hvilket giver et udvalgsvederlag på 13.700 kr./år./pr. udvalgspost.\nByrådsmedlemmer får efter anmodning befordringsgodtgørelse i forbindelse med varetagelse af deres kommunale hverv, jf. den kommunale styrelseslov § 16, stk.10. Byrådsmedlemmer har krav på befordringsgodtgørelse, hvilket er begrundet med den mødepligt, der følger af det borgerlige ombud. Bestemmelsen antages først og fremmest at tage sigte på transport fra bopælen/arbejdspladsen til det sted, hvor det kommunale hverv udøves.\nVed transport med offentligt transportmiddel refunderes den faktiske udgift. Ved anvendelse af eget transportmiddel anvendes de af staten fastsatte satser for kilometergodtgørelse.\nDer kan være særlige tilfælde, hvor et byrådsmedlem har et konkret behov for at benytte taxi. Såfremt behovet dokumenteres, eksempelvis af helbredsmæssige grunde, vil udgifter efterfølgende blive refunderet.\nAlle byrådsmedlemmer kan vælge mellem én af 2 muligheder: 1) telefongodtgørelse på 300 kr./måned, eller 2)smartphone med telefoni, datatransmission og SMS. Det kommunale abonnement dækker ikke udlandstelefoni.\nAlle byrådsmedlemmer får en ny arbejdsstation stillet til rådighed med bærbar pc, printer, ADSL-forbindelse.\nVederlæggelse af ikke-byrådsmedlemmer, der varetager kommunale hverv\nByrådet kan beslutte at yde diæter og erstatning for dokumenteret tabt arbejdsfortjeneste til den, der uden at være medlem af byrådet, er udpeget af Byrådet til at varetage et kommunalt hverv i diverse udvalg, råd, nævn, bestyrelser.\nDet er op til Byrådet at beslutte, om man vil yde diæter og/eller erstatning for dokumenteret tabt arbejdsfortjeneste. Byrådet kan således beslutte begge ydelser, kun den ene eller ingen af dem.\nBestemmelse om ydelse af diæter m.v. gælder som udgangspunkt kun i tilfælde, hvor der ikke i særlovgivningen finder bestemmelser om vederlæggelse.\nI den tidligere byrådsperiode har der været ydet diæter til de af byrådet og de stående udvalg udpegede medlemmer til at varetage kommunale hverv i diverse råd, nævn og bestyrelser, forudsat at de pågældende ikke bliver vederlagt på anden vis.\nVederlag til stedfortrædere i Byrådet\nByrådet har den 25. november 2013 besluttet at ansøge Økonomi- og Indenrigsministeriet om dispensation til, at der indsættes en midlertidig bestemmelse (1. januar 2014 til 31. december 2017) i styrelsesvedtægtens § 23, hvorefter en stedfortræder for et byrådsmedlem får en diæt for at deltage i et byrådsmøde, når vedkommende indkaldes efter styrelseslovens § 15, stk.2.\nDen kommunale styrelseslovs §§ 16 og 16a, samt bekendtgørelse 1224 af 21.10.2013 om vederlag, diæter, pension m.v. for varetagelsen af kommunale hverv.\nat der ydes 10 % af borgmestervederlagets størrelse til 1. viceborgmester\nat udvalgsformændene i de stående udvalg får 160.000 kr. i formandsvederlag, bortset fra formanden for Kulturudvalget der får 95.000 kr. i formandsvederlag\nat næstformændene i de stående udvalg (udover udvalgsvederlaget) får tillagt 10 % af formandsvederlaget\nat formanden for Udvalget for Infrastruktur og Trafiksikkerhed får et formandsvederlag på 20.000 kr.\nat formanden for Udvalget for Byrum og Boligsocial Indsats får et formandsvederlag på 20.000 kr.\nat det almindelige udvalgsvederlag fastsættes til de ovennævnte 13.700 kr. pr. udvalgspost pr. år\nat der ydes diæter til ikke-byrådsmedlemmer, der udpeges af Byrådet eller de stående udvalg til at varetage et kommunalt hverv i diverse råd, nævn, udvalg og bestyrelser, forudsat at de pågældende ikke bliver vederlagt på anden vis\nat ordningerne vedrørende befordringsgodtgørelse, telefoni og IT-udstyr tages til efterretning\nBeslutning i Byrådet den 10-12-2013\nByrådet vedtog indstillingen.\n3 - 1. og 2. viceborgmester\n4 - Udpegning til ledige pladser i udvalg, bestyrelser eller lignende\n6 - Plan- og Klimaudvalget\n7 - Arbejdsmarkeds- og Erhvervsudvalget\n8 - Social- og Seniorudvalget\n10 - Børne- og Skoleudvalget\n12 - Udvalget for Byrum og Boligsocial indsats\n13 - Udvalget for Infrastruktur og Trafiksikkerhed\n14 - Børn- og Ungeudvalget - 2014 - 2017\n15 - Nordsjællands Park og Vej\n16 - Fredensborg Forsyning\n17 - 10. klasseskolen Øresunds bestyrelse\n18 - Beredskabskommissionen\n19 - Bedømmelseskomite til bygningspræmiering\n20 - Centerrådet for Sprogcenter Nordsjælland\n21 - Ejerlejlighedsforeningen Fredensborg Center\n22 - Ekspropriationskommissionen\n23 - Espergærde Gymnasiums bestyrelse\n24 - Farvergårdens bestyrelse\n25 - Fonden Sletten Havn\n26 - Forretningsudvalget for Nivå Havn\n27 - Fredensborg Erhvervsråd\n28 - Fredensborg Vandrerhjem Fond\n29 - Fredensborghallens brugerbestyrelse\n30 - Fredningsnævnet\n31 - Grundlisteudvalget.\n32 - Grønt Råd\n33 - Gårdejer Holger Sode og hustru Anna Sodes mindelegat\n34 - Handicaprådet\n35 - Hegnsynet\n36 - Hjemmeværnets distriktsudvalg\n37 - HMN Naturgas I/S\n38 - Hørsholm Egnsmuseum\n39 - Humlebækhallens bestyrelse.\n40 - I/S Nordforbrænding\n41 - KL´s repræsentantskab\n42 - Kommunalpolitisk Topmøde\n43 - Kredsrådet for Nordsjællands Politi\n44 - Brugerrådet for Naturstyrelsen Nordsjælland\n46 - Legatet "Fredensborg og Omegns Spare- og Lånekasse af 18. april 1902"\n47 - Lokale Beskæftigelsesråd - LBR\n48 - Karlebo Lokalhistoriske Forening\n49 - Trafikselskabet Movias repræsentantskab\n50 - Nivaagaards Malerisamling\n51 - NKK-hallens bestyrelse\n52 - Taksationskommission efter vejloven\n53 - Overtaksationskommissionen efter vejloven\n54 - Skatteankenævn\n55 - Taksationskommissionen - fast ejendom\n56 - Ungdomsskolebestyrelsen\n57 - Valgbestyrelsen i forbindelse med afholdelse af folketingsvalg, folkeafstemninger og valg til Europa-Parlamentet\n58 - Valgbestyrelsen ved kommunale valg\n59 - Valgbestyrelser for skolerne ved valg af skolebestyrelse\n60 - Vurderingsankenævn Nordsjælland\n61 - Venskabsbykomiteen\n62 - VisitNordsjælland - repræsentantskabet\n63 - VisitNordsjælland - bestyrelsen\n64 - Wonderful Copenhagen - repræsentantskabet\n65 - Tegningsret\n67 - Byrådets mødekalender 2014


BusinessInsight 3.0 – nu med endnu flere muligheder - Experian Insight\nBusinessInsight 3.0 – nu med endnu flere muligheder\nExperian fortsætter innovationsrejsen med lanceringen af BusinessInsight 3.0, som er en markant styrkelse af et allerede populært produkt. Det nye BusinessInsight giver kunderne endnu flere muligheder for eksempelvis at finde nye kunder og beslutningstagere, kreditvurdere virksomheder og ikke mindst optimere datakvaliteten af kundedatabasen via det nye online datavask. Alt dette i et styrket visuelt format – i én og samme platform.\nEt nyt og forbedret BusinessInsight blev lanceret den 22. maj. Forud for lanceringen har Experian haft dialog med kunder og samarbejdspartnere om, hvilke features der vil løfte platformen til et endnu højere niveau og imødekomme markedsbehovene.\nBusinessInsight 3.0 kombinerer store datamængder med intelligente kreditvurderinger samt marketing- og analysefunktioner, der giver et utal af muligheder for at optimere eksisterende forretning, analysere kundegrupper eller finde nye kundeemner.\nHenrik Guldberg, Senior Product Manager, er ekspert på BusinessInsight, og han er glad for at den nye version nu er klar til brug:\n”BusinessInsight 3.0 samler adskillige løsninger i én platform, hvilket gør det markant lettere og mere effektivt at arbejde med data, få mere indsigt og derigennem mere værdi ud af sine data. Vi er meget stolte af at kunne tilbyde vores kunder et væld af analyseværktøjer, der kan administreres fra samme intuitive platform,” siger Henrik Guldberg og fortsætter:\nManagement Match er en af flere nye funktioner i platformen. Her kan man nemt og hurtigt få overblik over alle danske direktører og bestyrelsesmedlemmer samt se hvilke netværk, de indgår i. Det giver brugere endnu bedre mulighed for at arbejde målrettet og strategisk med salgsaktiviteter.\nEt andet centralt element er online datavask i realtid, som giver øget fleksibilitet og vil spare kunderne tid, da de slipper for forkerte og forældede oplysninger i kundedatabasen, siger Henrik Guldberg:\n”Det er markedets første online datavask. Her giver vi kunderne mulighed for at ajourføre deres kundedata, hvilket ellers i dag foregår ved mere manuelle processer. I BusinessInsight 3.0 giver vi nu adgang til datavask, som kunderne selv kan foretage online, når det passer dem. Og de får tilmed resultaterne med det samme,” siger han.\nForuden et øget datagrundlag og flere analyseværktøjer, giver BusinessInsight 3.0 markant bedre muligheder for visualisering af store datamængder samt koncernrelationer på tværs af virksomheder og ledelser.\nLæs mere om BusinessInsight 3.0 her


Din guide til online casino - lokaltindblik.dk\nLyder hyggelige og sjove spil som noget for dig? Så er du komme til det rette sted, da du får en guide til, hvordan du kan lade dig underholde af online casinoer. Du bliver blandt andet sat ind i de muligheder du har for at spille, samt udgaver af forskellige spil og råd til, hvordan du kan holde online casino til underholdning.\nDisse typer af spil kan du spille\nDe bedste danske online casinoer tilbyder mange forskellige spil, du kan spille, hvor du vil, og når du vil – bare du har en enhed med en internetforbindelse. Her kan du spille klassiske casinospil som roulette og poker, mens du også vil have mulighed for at spille på klassiske såvel som nyudviklede spilleautomater. Der er derfor mange muligheder for at holde spillet varieret og dermed sikre dig meget underholdning.\nForskellige udgaver af spillene\nIsær i forhold til spilleautomaterne er der mange forskellige udgaver af dem. Der er klassiske typer af spilleautomater, som også er at finde på almindelige casinoer og andre steder, hvor der er spilleautomater tilgængelige. Derudover findes der også en række af nyere spilleautomater, som er lavet til online casinoer. Der vil derfor være forskellige udgaver af spilleautomater, hvor tema, spilforløb og lignende vil variere, og du har dermed gode muligheder for at variere dit spil og få meget underholdning.\nHold det til underholdning - spil ansvarligt\nOnline casinoer er ikke et sted, hvor du kan spille gratis, da det koster noget at spille. Det er ikke meget, det koster at spille, og du kan ligeledes spille for meget små beløb, hvorfor det altså ikke er meget, du behøver at smide for at få god underholdning. Det er derfor også vigtigt, at du spiller ansvarligt og lægger et lille budget for, hvor meget du vil spille for. Ved at holde dig inden for budgettet holder du udgifterne til underholdning.


For the ladies | Stephanie Geggo For the ladies – Stephanie Geggo\nJuhuuuuu! Jeg har en lille glad update i mit (vores) liv…\nBilledet her er fra sidste år i salonen på Amagerbrogade. Photo-credit: Janus Nielsen for Realityportalen.\nVi har lige skrevet under på leje-kontrakten, til vores nye lokaler! Det betyder at vi nu kan gå igang med renovering, og inden længe åbner vi altså en klinik mere. Vi har i et stykke tid kigget efter de helt rigtige lokaler, og nu har vi altså en underskrevet lejekontrakt! Iiiiiihhhhhh can’t wait to show all of you! Den nye klinik skal dog have nogle helt andre behandlinger, og derfor er det heller ikke noget problem at den kommer til at lægge forholdsvis tæt på La’ Lotus som vi allerede har på Amagerbrogade. Det er jo vores lille hjertebarn, som vi aldrig går af med (ihvertfald ikke med vores gode vilje!) – vi har de bedste behandlere og receptionist, og har generelt fået stablet en sund og velfungerende forretning på benene.\nVi har åbnet webshop, som også bare kører udover al forventning, har designet vores helt egen vippekollektion med 9 styles og 4 coming up om en uges tid – og generelt så ser det hele bare ultra ret fedt ud. Vi kommer til at have mange udgifter ved den nye forretning, og heldigvis har vi ingen gæld eller lignende, ej heller med La’ Lotus, og det samme er planen for den nye som vi endnu ikke ved hvad skal hedde – men mon ikke det nok skal gå 🙂 Det fede er at vi også kommer til at tilbyde spraytan igen, og jeg har fået fat i et yderst sjældent men FANTASTISK produkt i form af væske til behandlingerne. Det bliver FOR VILDT, venner!\nVi glæder os ihvertfald, og kunne ikke gøre de ting uden vores dygtige behandlere, og selvfølgelig alle vores søde kunder. Man skal huske at holde fødderne på jorden, og at være taknemmelig for alle de fede ting der sker i ens liv, og aldrig tage noget for givet.\nJeg lover at holde jer opdateret, og vise jer rundt i klinikken når vi henter nøglerne inden længe.\nSom lovet, kommer her denne uges fredags-favoritter (bevares, jeg ved godt det er lørdag, men bedre sent end aldrig ikke?)\nIdag har jeg besluttet sætte fokus på blomsterprint. Mange af jer har nok bemærket min kærlighed til netop det… Så sommerligt og feminint!\n1: Den smukkeste maxi kjole HER*\n2: Blomstrede bukser HER*\n3: Maxi dress HER*\n4: Den smukkeste buksedragt HER*\n5: Va Va Voom bra HER*\n6: Iphone cover HER*\n7. Kilehæl-sko – mega fine! HER*\nEllers kan der også findes flere HER*\nLet’s flower this summer up!\nDet er efterhånden længe siden jeg har lavet et favorit-indlæg – og dem har mange af jer jo været svært glade for, og givet udtryk for at jeg burde vende tilbage til… DERFOR, kommer der faktisk fremover ‘Fredags-favoritter’ (hver fredag, sæføli!) – og ja, i må gerne komme med ønsker. Vi starter idag med onsdags-favoritter (høhø), og så starter fredags-favoritterne, altså om et par dage. Er det æk’ dajligt?\nDet her look er jo alt for sommer-lækkert!\n1: Sommerkjole HER *\n2: Calvin Klein trusser HER\n3: Kilehæl-stiletter HER*\n4: Koko Couture clutch HER*\n5: Spot-stick til myggestik – en af mine personlige favoritter! HER\n6: Femme armbånd HER*\n7: De ikoniske ‘Quay’ solbriller – as seen on instagram: HER*\n8: NYX læbestift – 3 stk (crueltyfree) HER\n9: Lotus Lashes ‘Moulin Rouge’ vipper (crueltyfree) HER*\nJeg er så ked af jeg ikke nåede at lave jule-outfit inspiration til jer 🙁 Jeg har simpelthen haft alt for travlt. Nu har jeg endelig fået lidt tid imellem hænderne, and would ya look at this… Nytårs outfit inspiration, lige her altså. Jeg har her til aften leget lidt med sammensætning af indtil videre 3 looks – jeg har valgt at mixe fra lidt forskellige online-shops. Dette er allesammen nogle af mine personlige favoritter, men jeg kan jo blive ved, jeg har sort bælte i online-shopping… I kan jo mixe og matche som i har lyst, eller bare bruge links’ne til inspiration – de forskellige shops har simpelthen så meget lækkert at byde på op til nytår!\nRød kjole: HER\nSteve Madden guld pumps: HER\nGuld taske: HER\nDyrberg Kern ørerige: HER\nDyrberg Kern halskæde: HER\nTRIWA guldur: HER\nNYX læbestift (cruelty-free): HER\nMarc Jacobs Daisy Kiss parfume: HER\nSort kjole: HER\nNYX (cruelty-free) læbestift: HER\nFine vipper: HER\nHav2Have skuldertaske: HER\nSteve Madden sorte pumps: HER\nToo Faced (cruelty-free) Blushing bronzer and brush (Carrie & Big): HER\nDrops øreringe: HER\nTRIWA ur med sort rem: HER\nGoddiva buksedragt: HER\nSteve Madden stiletter: HER\nTRIWA ur: HER\nDyrberg Kern øreringe: HER\nMenbur taske: HER\nSandstone læbestift (cruelty free): HER\nGucci Blossom: HER\nELF mineral pearls: HER\nOg til pigerne med lidt ekstra kærlighed på sidebenene – er der stemning for en plus-size inspirations guide? I would be happy to!


Samsung Galaxy Z Flip 4 specs afsløret\nKatrine 20. maj 2022 0 kommentarer\nSamsung Galaxy Z Flip 4 er spottet på Geekbench-listen med Snapdragon 8 Gen 1+. Test afslører nogle interessante detaljer om den kommende telefon.\nSamsung Galaxy Z Flip 4 bliver næste foldbare smartphone fra Samsung og forventes at blive lanceret senere i år. Galaxy Z Flip 4 vil være efterfølgeren til den populære Galaxy Flip 3 fra sidste år og forventes at komme med et kamera under skærmen.\nTest røber 8 GB RAM\nSamsung Galaxy Z Flip 4-enheden er blevet spottet på Geekbench-databasen, der afslører detaljer som enhedens operativsystem, processor og RAM.\nIfølge listen vil enheden køre på Android 12-styresystemet, som skulle være baseret på OneUI 4 skin. Endvidere vil enheden komme med et Qualcomm Snapdragon-chipsæt med op til 3,19 GHz clock-hastighed, Snapdragon 8 Gen 1+.\nProcessoren kommer med fire kerner med en clockhastighed på 1,8 GHz, tre kerner med en clockhastighed på 2,75 GHz og en kerne med en clockhastighed på 3,19 GHz. Dette chipset vil blive parret med Adreno 730 GPU.\nPå Geekbench er enheden blevet listet med 8 GB RAM. Vi kan dog også forvente flere RAM- og lagermuligheder. Enheden scorede 1277 i single-core-testen og 3642 i multi-core-testen.\nSe også: Billig Samsung Flip 3\nFår kraftigere batteri\nBaseret på de tidligere lækager forventes Galaxy Flip 4 at have et batteri på 3.700 mAh, hvilket er 400 mAh mere end Z Flip 3’s batterikapacitet.\nMed hensyn til hurtig opladning siges enheden at tilbyde 25W hurtig opladning, hvilket er en opgradering fra 15W opladning på Flip 3.\nGalaxy Flip 4 og den større og dyrere Galaxy Fold 4 ventes at blive lanceret snart til august. Samsung rygtes i øvrigt også at være på vej med en tredje foldbare serie.\nBilledet øverst i artiklen er af Flip 3 – ikke den kommende Flip 4.\nSe også: Test af Samsung Galaxy Flip3


Vandbad | Find vandbad med termostat online hos Hounisen\nVandbade med termostat fra ELMI™, der har leveret kvalitetsudstyr til laboratoriet siden 1989. Vandbadene fås i to udgaver med kar i enten plexiglas eller rustfrit stål. Se hele Hounisens sortiment af apparaturer fra bl.a. Sarstedt, ELMI™ og Thermo Scientific i kategorien Småapparatur\nVandbad m/termostat til 100 grader\nL x B x H cm: Kar: 32 x 26,5 x 26\nHos Hounisen finder du vandbade til stort set alle formål i laboratoriet. Vandbadene fås i digitale eller analoge udgaver og i størrelser, der rummer fra 2-20 liter. Du kan således vælge lige netop den størrelse, der passer til dit behov og ønsket anvendelse af vandbadet.\nVores digitale vandbade fra ELMI™ findes med kar i både plexiglas og rustfrit stål. Begge modeller er udstyret med en digital termostat og cirkulationspumpe med variabel hastighed, der gør det muligt at regulere omdrejningerne på cirkulationen i vandbadet. De er alle nemme at indstille med deres brugervenlige indstilling af temperaturområdet. Desuden er deres design yderst robust og kompakt, hvilket gør det nemt at adskille og rengøre vandbadene.


Billige flyrejser fra Bolivia - Flybilletter Bolivia - eSkytravel.dk\nSøg efter fly fra Bolivia\nSe de bedste flytilbud fra Bolivia\n✔ Er der særlige tilbud på flyrejser fra Bolivia på eSkyTravel.dk?\n✔ Når jeg booker flyrejser fra Bolivia, kan jeg så tage mig af forsikringen?\n✔ Hvis jeg booker flyrejser fra Bolivia, kan jeg så også booke indkvartering med det samme?\n✔ Hvilke flyselskaber tilbyder flyrejser fra Bolivia?\nHos eSkyTravel.dk sørger vi for, at tilbuddet om flyrejser fra Bolivia ikke kun omfatter lavprisflyselskaber, men også dem, der specialiserer sig i høj standard.\nPopulære flyselskaber på fra Bolivia\nPopulære byer Billige fly fra Santa Cruz de la Sierra Billige fly fra La Paz Billige fly fra Sucre Billige fly fra Cochabamba Billige fly fra Rurrenabaque Billige fly fra Cobija\nPopulære lufthavne: Billige fly fra La Paz El Alto Billige fly fra Viru Viru Intl Airport Billige fly fra Alcantari Airport Billige fly fra Uyuni Joya Andina Billige fly fra Cochabamba Jorge Wilstermann Billige fly fra Puerto Suarez Airport


Focal Electra 1028 Be2 - recordere.dk\n1038 Be2 modellen har de sidste måneder opnået stor succes for Focal rundt omkring i verden, og nu kommer så ?lillebror? 1028 Be2.\n1028 Be2 er dog stadig en stor højttaler, 111 cm høj og med en vægt på 33 kilo, og selvfølgelig i den helt uhørt lækre finish og lydkvalitet, der altid har været Focals kendetegn. Efter den succesfulde introduktion af Focals nye Utopia serie, har Focal ladet de nye indvundne erfaringer gå videre til Electra serien.\nDiskant teknologi fra Utopia serien\nErfaringerne med Beryllium enhederne fra Utopia serien, har resulteret i den helt nye diskantenhed. Ganske usædvanligt er der tale om en 1 ¼ tommes enhed. Det giver en bedre detaljering og overlap i det kritiske mellemtoneområde da delefrekvensen har kunnet lægges meget lavt ved 2200 Hz, og da Focal har formået at lægge enhedens resonansfrekvens langt over det hørbare område, er også diskanten utrolig nuanceret og detaljeret på en måde som kun Focals legendariske berylliums diskanter er i stand til.\nMellemtonen er en 6½ tomme, i form af en 3 generations W cone fra Focal. W-cone er en patenteret komposit sandwich membran med exceptionel lethed og styrke. Dynamik, detaljering og letflydende gengivelse er kendeord der kendetegner den nye mellemtone.\nFilteret er lavet med førsteklasses komponenter, og lavet for at sikre optimale faseforhold, da dette er en medvirkende faktor til at man kan holde ud at lytte på højttalerne i lang tid uden tendens til lyttetræthed.\nTil basgengivelse er der tale om 2 enheder på hver 6½ tommer. Også disse 2 enheder er med W-cones. Dette er medvirkende til den dybe solide basgengivelse der går til 34 Hz +-3 dB (og -6 dB nås ved 28 Hz).\nDerudover er der en powerflow port på bagsiden, som kan bruges til helt optimal justering af koblingen til rummet. Der medfølger derfor en speciel Foam Bung til justeringen.\nTeknisk godt design\nFocal har optimeret de tekniske parametre i 1028Be2. Frekvensgangen på 34 Hz til 40 KHz +-3 dB er imponerende. De optimale placeringer af delefrekvenserne (230 Hz og 2200 Hz) gør at der ingen deling finder sted i de områder hvor øret er mest kritisk. Impedansen er 8 ohm, med laveste impedans på 3,5 ohm hvilket gør at enhver seriøs forstærker kan trække den. Samtidig har 1028Be en høj følsomhed, på 91 dB, der gør at selv mindre rørforstærkere vil komme til deres ret i samspil med 1028Be.\nKabinettet er lavet med massive afstivninger, kraftige kabinet sider med en tykkelse på op til 50 mm, der ikke er parallelle. Selve højttalerens krop er lakeret i Slate Grey piano lak, som er en kraftig metalic lak. Sidepanelerne i træ er med intet mindre end 11 gange klar lak for at sikre den helt lækre silkebløde finish og samtidig et unikt spil i træfinishen.\nSidepanelerne kan vælges i 3 standardfinisher: enten Slate Grey som også selve kroppen er lakeret i, eller de 2 træfinisher Champagne og Basalt.\nSlutteligt fås den på specialorder (med mindre tillæg) i Zebrano og Macassar.\nØnsker man sit helt eget visuelle udtryk, kan man mod tillæg få lavet sine Focal 1028Be i lige den finish man måtte ønske.\nFocal har med 1028Be lykkedes at lave en storebror til den nu udgåede 1027Be der virkeligt trækker fra land. Den letflydende detaljerede og præcise diskantgengivelse fra de patenterede Beryllium diskanter, kontrollen, roen og dynamiken der går igennem hele mellemtone og bas området grundet de unikke W-cone enheder. Den samlede homogene gengivelse, gør 1028Be til en unik high end højttaler og en stor oplevelse i ethvert setup.\nI Champagne, Basalt eller Slate Grey koster 1028Be kr. 23.195,- Stykket.\nForrige artikelPå besøg hos CSN Teknik\nNæste artikelTest af digital modtagere samlet i Sverige


Hirtshals Havns administrerende direktør, Jens K. Jensen, siger om igangsætningen af byggeriet:\n- Det er naturligvis meget glædeligt, at det har været muligt at skabe mulighed for, at DanSalmon kan udvide aktiviteterne. Udvidelsen vil skabe flere arbejdspladser hos virksomheden og dermed på havnen. Samtidig betyder det også, at Danmarks største koncentration af laksevirksomheder - som ligger i Hirtshals - får en endnu stærkere position i markedet, og det kan kun være tilfredsstillende.\nDet første synlige tegn på, at DanSalmon udvider aktiviteterne er, at havnens tidligere Velfærdsbygning 4 fra 1978 nedrives for at give plads for det nye byggeri. Nedrivningen vil tage omkring en uge, idet nedrivningsmaterialerne vil blive sorteret i forbindelse med arbejdets udførelse.


Rasmus Nøhr er vild med Sille | BT Kendte - www.bt.dk\n9. okt. 2012 - 22:17\nRasmus Nøhr er vild med Sille\nSidder på en bænk - tæt på Gl. Strand. Trubaduren Rasmus Nøhr sammen med sin måske kommede kone, Sille. Foto: Uffe Kongsted\nRasmus Nøhr er vild med Sille. Det ser ud til at være gensidigt.\nFor nylig friede den populære sanger og tv-danser til sin kæreste gennem halvandet år. Nøhr har et par gange fortalt offentligt om sit frieri, men ellers foretrækker han lige nu og lige her at holde lav profil omkring sin kærlighed. Mest af hensyn til den kommende kone.\n- Jeg fortæller ikke, hvad hun svarede. Det er vores hemmelighed, siger Rasmus Nøhr til ugebladet Her og Nu, der udkommer onsdag.\nRasmus Nøhr og kæresten havde set Susanne Biers ’Den skaldede frisør’ i biffen. Den romantiske film bragte sangeren i bryllupshumør, og han faldt på knæ for sin unge kæreste.\n- Jeg skulle nok aldrig have fortalt andre, at jeg har friet. Jeg fik bagefter en sms fra hende, hvor der stod: ’du fører på dummekontoen, men du har sagt så mange andre søde ting, at det er ok. Vi bor langt fra hinanden, men jeg elsker hende meget højt, og jeg vil gøre alt for at få det til at fungere, siger Nøhr videre til ugebladet.\nI ’Vild med dans’ har den altid smilende Rasmus formået at få folket med sig, mens det kritiske dommerpanel er mere reserverede overfor ham og meddanseren Karina Frimodt. Men folket må vente lidt med oplysninger om kæresten.\n- Rasmus har ikke lyst til at tale så meget om sit privatliv. Det er ikke fordi, han vil være krukket eller gøre sig interessant. Rasmus ved godt, at han får ekstra opmærksomhed, når han stiller op i ’Vild med dans’. Han synes bare ikke, at han vil tale om det lige nu. Lige nu koncentrerer han sig om at danse, siger hans booker Thomas Nordquist til bt.dk.\nRasmus Nøhr har aldrig lagt skjul på, at det er svært - det med kærligheden. Derom handler en meget stor del af hans både vemodige og meget selvironiske tekster.\n- Hvis kærligheden var en blomst, så havde jeg jo pisset på den, siger 40-årige Rasmus Nøhr, der for et par år siden mistede en kæreste på grund af et sidespring. Ifølge bt.dk’s oplysninger hedder den unge kvinde på billedet Sille.\nReddet af seernes stemmer\nRasmus Nøhr: Ja tak til dansetimer


Pædagogik er magisk, når inklusionen lykkes! – voresvirkelighed.dk\nAf Mette Hoby Andersen den 4. maj 2017\nPædagogik er magisk, når inklusionen lykkes!\nDet er den sidste torsdag i april. Dagen i dag er stor i vores dagtilbud. Det er i dag, de kommende SFObørn skal holde deres afslutningsfest. Børnene har sammen med deres pædagoger de sidste 3 uger forberedt sig på en stor cirkusforestilling, som de skal fremvise for forældre og resten af børnene i huset.\nBørnenes øjne lyser af begejstring, nervøsitet og glæde, da de står klar bag scenetæppet.\nJeg står imellem tilskuerne og er mindst lige, så spændt som børnene. “går det nu\ngodt?”, “kommer alle børn igennem dagen?”, tænker jeg.\nMusikken går i gang og første nummer er tryllekunstnerne. 2 børn kommer ind med høj hat og fine jakker på. De siger højt i kor: “Nu skal I se, at vi kan trylle vores vilde dyr væk.” 2 børn forklædt som tiger og leopard hopper op på et bord og 2 pædagoger hjælper med at holde et tæppe foran. “Hokus pokus” råber de 2 tryllekunsternere i kor. Tæppet går ned og væk er dyrene! Begejstringen hos publikum er stor og de 2 tryllekunstnere står stolt og smiler og bukker!\nSpændingen er udløst, nummeret er slut og de 2 tryllekunstnere bliver klappet ud af manegen!\nPyha, jeg ånder lettet op på børnenes vegne og føler en varme af stolthed strømme igennem mig. Ved hvordan hvert barn de sidste 3 uger har kæmpet med hver deres udfordring i, at skulle træde ind på en scene. Pædagogerne har arbejdet seriøst og fagligt med at hjælpe børnene til at komme igennem forestillingen. Det har krævet hårdt arbejde og mange fælles refleksioner. Refleksioner der har afdækket, hvor det enkelte barn er i sin udvikling og gjort det klart, hvor det var muligt at udfordre og hvor det var nødvendigt at støtte!\nIngen kan ud af min historie læse, at der imellem børnene, som deltog i forestillingen, er børn med handicaps og at de var mere udfordret end de andre børn.\nI vores dagtilbud har vi 6 pladser med en særlig personalenormering for børn med handicaps. De ekstra ressourcer giver os mulighed for, at understøtte de enkelte børns læringspotentiale optimalt samt at bringe deres potentialer i spil i hele dagtilbuddets børnefællesskab.\nJeg mener, inklusion kan lykkes, når ressourcerne er tilstede!\nDigital dannelse – en nødvendighed ? ← Forrige artikel\nDet gode børneliv! Næste artikel →


Pas på: Rust elsker mild vinter - vildmbiler.dk\nby Steen Nielsen 05/12/2019, 10:31 1.9k Views\nDMIs prognoser spår med stor enighed, at december bliver våd og mild med mulighed for sne og slud, og samtidig topper luftfugtigheden på denne tid af året.\nDet er dårligt nyt for mange bilejere, for det er lige guf for rusten.\nStik imod den gængse opfattelse er de milde temperaturer i den danske vinter nemlig noget af det værste, din bil kan blive udsat for.\n“De fleste tror, at rust trives bedst og udvikler sig mest, når det er rigtigt koldt, og vi nærmer os frysepunktet. Men faktisk trives rust langt bedre, når der er milde temperaturer. Ved otte til 12 grader er der typisk mere fugt, som fortættes på bilers metaloverflader, fordi luften kan indeholde mere fugt, end når det er koldere eller under frysepunktet,” fortæller Jan Ole Helbo, der er seniorspecialist i automobilteknik ved Teknologisk Institut.\nSådan beskytter du din bil mod rustangreb:\nTrods rustens fordelagtige vilkår viser en undersøgelse, som analyseinstituttet YouGov har foretaget på vegne af Dinitrol, at kun 56 procent af de danske bilejere rustbeskytter deres bil, selvom det er den mest effektive måde at sikre bilen et langt liv. Er du blandt dem, er der ifølge rusteksperten en række ting, du bør være ekstra opmærksom på:\nFor at forebygge rustdannelse er det vigtigste at holde bilen ren. Vask den grundigt, og vær især omhyggelig med at få fjernet salt, sand og andet snavs fra dørrammerne, hvor vand og sand ellers ofte får lov til at ligge og slide på lakken. Inde bag klappen til tankdækslet skal man også huske at tørre af.\nTjek bilen jævnligt for stenslag og ridser. Så snart der er blot et lille hul i lakken, kan fugt og salt let trænge ind, og så snart der er en lille rustplet, udvikler den sig hurtigt til en større.\nUndgå fugt ude som inde. Det er bedre at parkere bilen i en åben carport end i en lukket garage, hvor det typisk er mere fugtigt. Holder bilen i en lukket garage, er det en god idé at varme den op. Sørg derudover for, at måtterne i bilen ikke er våde, da fugt herfra trækker ned gennem gulvtæppet og kan få kontakt med vognbunden. Køb eventuelt plastik- eller gummibakker, der fanger vandet, så det ikke trænger ned.\nPrevious article Jaguar F-TYPE bare vildere\nNext article Nu er SEAT MII Danmarks billlïgste\nUndersøgelse: Audi slår Mercedes\nAudi sætter alle konkurrenter til vægs!\nJaguar F-TYPE bare vildere